Решение на Съда (шести състав) от 16 ноември 2023 г. (преюдициално запитване от Pécsi Törvényszék — Унгария) — Viterra Hungary Kft./Nemzeti Adó- és Vámhivatal Fellebbviteli Igazgatósága
(Дело C-366/221, Viterra Hungary)
(Преюдициално запитване — Митнически съюз — Обща митническа тарифа — Комбинирана номенклатура — Тарифни позиции — Позиции 2304 и 2309 — Соев шрот)
Език на производството: унгарски
Запитваща юрисдикция
Pécsi Törvényszék
Страни в главното производство
Жалбоподател: Viterra Hungary Kft.
Ответник: Nemzeti Adó- és Vámhivatal Fellebbviteli Igazgatósága
Диспозитив
Комбинирана номенклатура, съдържаща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, в редакцията му съгласно Регламент за изпълнение (ЕС) № 2016/1821 на Комисията от 6 октомври 2016 г.,
трябва да се тълкува в смисъл, че
продукт, внесен като агломерат под формата на гранули или гранули, получен след извличане на соевото масло чрез разтворител и термична обработка с цел отстраняване на този разтворител, за да може този продукт след физическото му смилане да бъде смесен с комбиниран фураж, предназначен за консумация от животни, попада в позиция 2304 от тази номенклатура.
____________
1 ОВ C 326, 29.8.2022 г.